Diari Oficial de la Generalitat Valenciana


Sumari del DOGV 9614, del 09-06-2023 (2023/6409)

RESOLUCIÓ de 5 de juny de 2023, del director general d'Agricultura, Ramaderia i Pesca, per la qual es publica, a l'efecte de notificació, la relació de beneficiaris de les subvencions concedides a l'empara de la convocatòria d'ajuda per a l'apicultura del període comprés entre l'1 d'agost i el 31 de desembre de 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9614

Data del DOGV
:   09-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6409


Data del document
:   05-06-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 5 de juny de 2023, del director general d'Agricultura, Ramaderia i Pesca, per la qual es publica, a l'efecte de notificació, la relació de beneficiaris de les subvencions concedides a l'empara de la convocatòria d'ajuda per a l'apicultura del període comprés entre l'1 d'agost i el 31 de desembre de 2022. [2023/6409]  
L'Ordre 10/2020, de 22 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, estableix les bases reguladores de les ajudes per a millorar les condicions de producció i comercialització de mel a la Comunitat Valenciana (DOGV 8798, 27.04.2020). Aquesta ordre va ser modificada parcialment per l'Ordre 23/2021 per a adaptar-la als plans nacionals apícoles en vigor.   
Aquesta ordre ha sigut modificada per l'Ordre 8/2023, de 20 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes d'intervenció en el sector apícola a la Comunitat Valenciana. S'assenyala en la disposició transitòria única d'aquesta ordre la possible aplicació de l'Ordre 10/2022 en cas de convocar ajuda per a actuacions subvencionables compreses entre l'1 d'agost i el 31 de desembre de 2022 i a les despeses produïdes en aqueixes dates.  
La Resolució de 14 d'abril de 2023, del director de l'Agència Valenciana de Foment i Garantia Agrària, convoca les ajudes per a l'apicultura per al període comprés entre l'1 d'agost i el 31 de desembre de 2022 en el marc del Programa apícola nacional 2020-2022 a la Comunitat Valenciana.  
Conforme amb l'obligació de publicació de les subvencions concedides en atenció a l'article 18 de la Llei 38/2003, de 17 de novembre, general de subvencions i d'acord amb l'article 7.4 de l'Ordre de bases per la qual la persona que ostente la direcció general competent en matèria de ramaderia, per delegació de la persona que ostente la Direcció de l'Agència Valenciana de Foment i Garantia Agrària conforme acord de 13.09.2011 pel qual es deleguen les funcions d'autorització de pagament de fons FEAGA entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, resoldrà la concessió d'aquestes ajudes sobre la base de la proposta formulada per l'òrgan col·legiat.  
Tenint en compte el que assenyala l'ordre de bases, els articles tercer i quart que fixen els beneficiaris i les mesures subvencionables, l'article cinqué sobre criteris objectius d'atorgament de la subvenció i ponderació d'aquests, així com l'article huité, que estableix la quantia i els límits d'ajuda per a cadascuna de les línies subvencionables.  
  
Instruït el procediment de concessió de subvencions en el Servei de Producció i Sanitat Animal, amb l'emissió dels corresponents informes d'avaluació, i tenint en compte que el crèdit disponible per a la línia d'ajuda pot atendre totes les sol·licituds presentades.  
Vista la proposada de l'òrgan col·legiat de data, d'acord amb l'article 7 de l'ordre de bases.  
Vist el que s'estableix en l'article 45 de la Llei 39/2015, d'1 d'octubre, del procediment administratiu comú de les administracions públiques en relació amb la notificació als interessats dels actes administratius, resolc:  
  
Primer  
Concedir l'ajuda a les agrupacions llistades en l'annex I, llista de sol·licituds concedides per un import total de cent vint-i-sis mil sis-cents huitanta-set amb cinquanta-nou cèntims (126.687,59 €), que indica els 7 codis d'expedients diferents ordenats per ordre ascendent que comença per l'expedient de 2022-2 MEL-V- ST-003 i acaba amb el 2022-2 UJS-O-PF-461.  
  
Segon  
Donar publicitat d'aquesta resolució a l'efecte de notificació a les persones interessades.  
El pagament d'aquestes ajudes estarà condicionat al compliment de les obligacions indicades en la mencionada Ordre 10/2020.  
D'acord amb el repartiment per comunitats en Conferència Sectorial del Ministeri d'Agricultura, Pesca i Alimentació, l'import de subvenció que es concedeix està cofinançat en un 50 % pel FEAGA, un 25 % per MAPA, i un 25 % per la Generalitat Valenciana. Per tant, qualsevol publicació o inversió en béns mobles fixos, haurà de comptar, en lloc visible, amb la llegenda: «Finançat pels organismes anteriors».  
El finançament es farà a càrrec de la línia S0830000 (capítol IV).  
  
La present resolució posa fi a la via administrativa, i contra aquesta es podrà interposar un recurs de reposició davant el director de l'Agència Valenciana de Foment i Garantia Agrària en el termini d'un mes comptat des de l'endemà de la notificació de la present resolució de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant els jutjats contenciosos administratius de València, en el termini de dos mesos comptats des de l'endemà de la notificació o publicació d'aquesta, de conformitat amb el que es preveu en l'article 46 de la llei reguladora de la jurisdicció contenciosa administrativa, de 13 de juliol de 1998.  
  
  
València, 5 de juny de 2023.- El director de l'Agència Valenciana de Foment i Garantia Agrària, p. d. (Ordre 10/2020; DOGV 8798, de 27.04.2020), el director general d'Agricultura, Ramaderia i Pesca: Antonio Quintana Martínez.